Awal ungal yennulfa-d deg useggas n 1970 asmi i d-yeffeɣ umawal n tmaziɣt tartart i yura Mulud Mɛemmri. Imi ungal d yiwet n tewsit ger tewsatin n tsekla tatrart i yuɣen adeg meqqren deg tsekla taqbaylit, temgarad ɣef tewsatin nniḍen, ɣef waya asbadu n wungal yezmer ad d-yass yewɛar. Imi aṭas n leṣnaf yellan deg-s, aṭas n umgired id d-yellan seg tallit ɣer tayeḍ, yal tasut d acu i d-amaynut i d-ttawi ama seg tira, ama seg yisental, imi inagalen ttarun-d ɣef wayen i d-ttemlilin deg tudert-nsen neɣ ayen icudden ɣer tmetti. Ilmend n Bucixi.A ; yenna-d: Ungal d awal yuɛar iwakken asenfek tabadut iwatan, acku aṭas n yidlisen I yettawin isem-agi n wungal, iwakken anesishel anamek-is ad nini ungal yettili s tesrit (prose), ad naf deg-s adiweni,ineḍruyen-is tasend wa deffir wa (ordre chronologique), llan aṭas n leṣnaf n wungalen(ungal aḥulfan , ungal amezrayatg)29.